แหลมเจริญเป็นร้านอาหารซีฟู๊ตขึ้นห้างที่ได้รับการยอมรับจริงๆถึงรสชาติที่อร่อย บริการที่ดี มีมาตรฐานทั้งความสดและสะอาด วันนี้เลยต้องมาท้าพิสูจน์กับสาขานี้กันค่ะ แหลมเจริญสาขาพาราไดซ์พาร์ค อยู่ที่บริเวณชั้น3 เดินตรงเข้ามาลึกๆด้านในก็จะพบร้านที่รกแต่งด้วยสีดำๆดูหรูหราตัดกับไม้สีอ่อนๆดูเข้ากันดี สวยอบอุ่นมากค่ะ ที่สำคัญสาขานี้คนไม่มาก ไม่พลุกพล่านไม่ต้องรอคิวนาน ชอบค่ะ

พอเข้ามาถึงพนักงานก็นำเมนูมาให้แนะนำโปรโมชั่นต่างๆของทางร้านดีมากและเต็มใจบริการมากค่ะ ประทับใจการบริการวันนี้มากค่ะ เอาไป1ดอก

••เมนูที่สั่งวันนี้••อาจจะซ้ำๆกับที่เคยทานมาครั้งก่อนๆบ้างต้องขออภัย เพราะ เมนูไหนคุณพ่อคุณแม่ชอบก็ทานซ้ำหน่อยค่ะ^^

- แกงป่าปลาเห็ดโคน::150บาท
เมนูนี้สั่งให้เสริฟมาเป็นชามค่ะ เพราะทานกันแค่3คนเดี๋ยวอดทานอย่างอื่น อิอิ ชามนี้ต่างจากแกงป่าทั่วไปค่ะ คือนอกจากจะมีกลิ่นหอมของเครื่องสมุนไพรแบบไทยๆแล้วยังผสมกับกลิ่นหอมเหมือนกลิ่นเครื่องเทศออกแขกๆหน่อย หอมดี และซุปค่อนข้างข้นค่ะ รสชาติจัดจ้านมากๆเลย ปลาชื่อปลาเห็ดโคนนะคะ ฝานมาเป็นชิ้นทานง่าย ไม่มีก้าง ไม่มีกลิ่นคาว เนื้อปลาอ่อนนิ่ม อร่อยค่ะชามนี้ แต่ถ้าใครไม่ชอบทานที่มีกลิ่นเครื่องเทศแบบแขกๆก็ไม่ควรสั่งค่ะ เพราะ กลิ่นมันชัดพอควร แต่ส่วนตัวชอบค่ะแนะนำๆ

- ปลากระพงผัดต้มยำ::250บาท**
จานนี้เป็นเนื้อปลาถอดก้างหมดแล้วค่ะนำมาผัดกับเครื่องต้มยำ แล้วใส่สมุนไพรอ่อนๆเคี้ยวได้ทั้งจาน ทั้งตะไคร้ มบมะกรูด และข่า เคี้ยวทานได้ทั้งจาน หอมอร่อยมากกกๆๆ ถึงเครื่องมากๆๆค่ะ แล้วเครืีองต้มยำก็รสเข้มข้นจัดมากเลย แต่ไม่เผ็ดเกินไปนะคะืแต่ควรทานกับข้าวไม่งั้นอาจจะเค็มไปหน่อย แค่คิดก็น้ำลายไหลเลยอ่ะจานนี้แนะนำมากๆๆๆค่ะ ประทับใจค่ะ

- ผัดกระเฉดไฟแดง::100บาท
เมนูง่ายๆที่คุณแม่อยากทาน อิอิ รสชาติจานนี้ผัดมาดีค่ะ รสชาติน้ำมันหอยหอมอร่อย หวานๆเค็มๆ กระเฉดก็อ่อนดีค่ะ จานนี้ใช้ได้

- ยำสามกรอบ::150บาท*
จานนี้ก็อร่อยมากเพราะเครื่อง3กรอบเค้าสดใหม่ทอดมากรอบอร่อยมากค่ะ และเครื่องยำรสจัดจ้านลงตัวครบรสชาติ ไม่มีรสอะไรโดดมามากเกินไปลงตัวกำลังดีเลยค่ะชอบๆ ที่ชอบมากของจานรี้คือปลาข้าวสารทอดที่โรยมาด้านบนตัวเล็กๆกรอบมาก หอม อร่อยทานแล้วเข้ากันดีทั้งจาน ปลื้มเลย

มื้อนี้ทานทั้งหมด3คน ราคารวมค่าน้ำ ค่าข้าวเปล่าและบริการแล้วเป็น 743 บาท ส่วนตัวรู้สึกว่าเหมาะสมกับอาหารดีแล้ว เพราะอาหารอร่อยทุกจาน สะอาด และมีคุณภาพ บริการใช้ได้ สถานที่เหมาะสม ไม่ต้องเสี่ยงทานอาหารราคาแพงแต่ไม่อร่อย เลยค่อนข้างประทับใจค่ะมื้อนี้ ให้4ดาวครึ่งเลย เชิญชวนให้มาทานกันค่ะ อาหารทะเลที่ดีๆใกล้ๆตัว ยกกันมาทั้งทะเล ไม่ต้องไปไกลถึงชายทะเล มาทานกันบนห้างนี่แหละค่ะ อร่อยแน่นอน^^